ΜΙΑ ΣΕΙΡΑ ΤΟΥ NETFLIX
Ευχαριστώ που με δέχτηκες πριν το σχολείο.
Θα τη δούμε σήμερα;
ΒΙΒΛΙΟ IV - ΘΡΗΝΟΙ
Κορίτσι είναι; Νόμιζα ότι δεν ήθελες να ξέρεις.
Ισχύει. Απλώς έλεγα μήπως σου ξεφύγει.
Μπορείς; Μην το κάνεις αυτό.
Απλώς θ' ακούσουμε σήμερα.
Πώς νιώθεις γενικά;
Φορτισμένη. Αλλά πέρα απ' αυτό, κυρίως ενθουσιασμένη.
Ανυπομονώ να γίνω πελώρια και να φοράω ρούχα εγκυμοσύνης,
να καταβροχθίζω τα πάντα και να νιώθω άνετα.
Δεν θα νιώθω καθόλου άνετα, έτσι;
Ανυπομονώ για εκείνες τις παράξενες λιγούρες που λένε,
αλλά μέχρι στιγμής είναι μόνο τυρί και σταφύλια.
Και δημητριακά, με τις χούφτες.
Όλα καλά;
Τελικά θα ρίξουμε και μια ματιά σήμερα.
Κάνει; Νόμιζα ότι δεν επιτρέπεται συχνά.
Σήμερα είναι εντάξει. Πώς πάμε από κίνηση;
Κουνιέται, κλοτσάει;
Ναι, σαν πεταλούδα με ποδαράκια. "Όχι-Και-Τόσο-Μικρούλι".
Άλλαξε κάτι σε αυτό το 48ωρο;
Δεν νομίζω. Ακόμα και χθες, δηλαδή…
Θέλω να μάθω το φύλο.
Μπορείς να μου το πεις. Πες το. Άντε.
Είχες καθόλου κράμπες; Αιμορραγίες;
Όχι.
Πού είναι η καρδιά; Γιατί δεν χτυπάει;
-Για να δω. Τι βλέπεις; -Έριν.
Τίποτα.
Το εννοώ. Δεν βλέπω τίποτα.
Δεν υπάρχει τίποτα εδώ.
Δεν καταλαβαίνω.
Δεν υπάρχει κάτι στη μήτρα σου.
Δεν καταλαβαίνω.
Στις πρώτες εβδομάδες μπορεί να αποβάλεις εν αγνοία σου,
αλλά σε τόσο προχωρημένη κύηση, θα…
Θα γινόταν αντιληπτό. Αρκετά.
Αποβολή;
Και δεν θα ήσουν η πρώτη
που θα το περνούσε και θα το αγνοούσε ίσως.
Μα δεν υπάρχει τίποτα…
-Λυπάμαι πολύ. Πραγματικά. -Όχι, δεν απέβαλα.
Δεν μπορώ να κάνω πολλά.
Κάποιες αιματολογικές, να σταλούν στο εργαστήριο,
αλλά μάλλον πρόκειται για αποβολή.
-Αυτό πρέπει να έγινε. -Όχι.
Πού είναι το μωρό μου;
Θα σε φέρω σε επαφή με συνάδελφο στην ενδοχώρα.
Είναι εξαίρετη σύμβουλος.
Πού είναι το μωρό μου;
ΚΑΘΟΛΙΚΗ ΕΚΚΛΗΣΙΑ ΑΓΙΟΥ ΠΑΤΡΙΚΙΟΥ ΕΤΟΣ ΙΔΡΥΣΗΣ 1824
4ΚΥΡΗ Η ΛΕΙΤΟΥΡΓΙΑ ΣΗΜΕΡ4
Πώς είναι;
Δεν είμαι σίγουρος.
ΟΛΟΚΛΗΡΩΣΗ ΑΝΑΣΤΗΛΩΣΗΣ ΝΑΟΥ ΑΓΙΟΥ ΠΑΤΡΙΚΙΟΥ
Απίστευτο, δεν είναι;
Βλέπω χρόνια παλιές φωτογραφίες
και δεν μου πέρασε απ' το μυαλό την πρώτη φορά που τον είδα έτσι.
Ούτε κατά διάνοια.
Το συγκείμενο είναι το παν.
Απίστευτο πώς ξαναβρίσκουμε το φως μας, έτσι;
Γύρισαν σπίτι η Ντόλι κι ο Γουέιντ;
Ωραία. Χρειάζονται ύπνο. Όπως όλοι μας.
Τώρα ξεκινάει η μέρα.
Πώς είναι; Έχει πυρετό; Τρώει;
Δεν… Δεν πήγα πολύ κοντά.
Κανείς μας.
Και οι τρεις μας
είχαμε χεστεί πάνω μας απ' τον φόβο.
Απ' τον φόβο;
Πάτερ;
Θεέ και Κύριε! Τι σκοτάδια είν' αυτά εδώ μέσα;
Σας καμαρώνω. Σηκωθήκατε κιόλας.
Εισακούστηκαν οι προσευχές μου. Ανησύχησα πολύ.
Συγγνώμη. Απλώς πονάει τα μάτια μου.
Δεν πειράζει.
-Είχατε δύσκολο βράδυ. -Ναι.
Δύσκολο βράδυ.
Σας έφτιαξα τη σούπα με κοτόπουλο που μου έφτιαχνε η μαμά μου όταν αρρώσταινα.
Πολύ ευγενικό. Πεινάω σαν λύκος.
Δεν θυμάμαι να έχω υπάρξει τόσο πεινασμένος ξανά.
Λογικό ακούγεται.
Πάντα πεινάμε μετά από μεγάλα ταξίδια, και το δικό σας ήταν τρομερό.
Αυτό είναι σίγουρο.
Λίγοι έχουν πορευτεί στα μονοπάτια σας.
Ο γιος της χήρας στη Ναΐν, η κόρη του Ιάειρου, ο Λάζαρος.
Ο ίδιος ο Ιησούς χρειάστηκε τρεις μέρες για να αναστηθεί,
ενώ εσείς ούτε τρία λεπτά.
-Ακυρώσατε τη λειτουργία; -Πράγματι.
Ο Στερτζ περιμένει στην εκκλησία για να εξυπηρετήσει τον κόσμο.
Αλλά φαίνεστε ήδη καλύτερα,
άρα φαντάζομαι ότι αύριο θα είστε έτοιμος, αν φάτε καλά.
Αλλά πρέπει να φάτε.
Θα φάω. Απλώς όχι τώρα.
Ίσως ένα γρήγορο τσεκάπ.
-Να πάρω τη δρα Γκάνινγκ. -Όχι.
Δεν θα χρειαστεί ακόμα. Νιώθω
ότι όλα αυτά που γίνονται εδώ είναι λόγω πίστης, όχι επιστήμης,
οπότε δεν θέλω να τα επισκιάσω με τυχόν αμφιβολίες.
Πάντα ήσουν γυναίκα με δυνατή πίστη, Μπεβ.
Το πάλευα πάντα. Είμαι ευλογημένη που το προσέξατε.
Θέλω να σου εκμυστηρευτώ κάτι.
Κάτι…
συμβαίνει, αλλάζει μέσα μου.
Θυμάμαι, νεότερος,
βίωσα στιγμές μεγάλης πνευματικής εξέλιξης.
Αλλά εκείνο ήταν απλώς…
Δεν συγκρίνεται σε τίποτα μ' αυτό.
Σχεδόν νιώθω τον Θεό…
να κινείται μέσα μου.
Αυτό είναι θαυμάσιο.
Καλύτερα να μείνω μόνος
για την υπόλοιπη μέρα.
Να προσευχηθώ.
Η Ντόλι κι ο Γουέιντ είναι καλοί.
Κρατούν μυστικά.
Ο Στερτζ θ' ανταποκριθεί στο κάλεσμα σαν πιστός απόστολός σας.
Απλώς χρειάζεται καθοδήγηση.
Μπορούμε να το κρατήσουμε κρυφό για λίγο.
Αλλά, μονσινιόρ…
πρέπει να το δουν.
Να τους πούμε ποιος είστε.
"Μην κρύβετε το φως του λυχναριού σας".
Είναι παραβολή,
τόσο σημαντική, που καταγράφηκε από τους Ματθαίο, Μάρκο και Λουκά.
Θα κάνουμε ό,τι ζητήσετε, ασφαλώς.
Κι αν δεν τους θεωρείτε έτοιμους, καλώς.
Ο Ιησούς αποκαλύφθηκε αργά μετά την ανάσταση,
αλλά τι όμορφη αποκάλυψη θα είναι,
όταν μάθουν ότι ο μονσινιόρ Προύιτ τους αναστήθηκε από άγγελο Κυρίου.
Σκεφτείτε το.
Θα είναι.
Θεού θέλοντος.
Αυτό είναι δεδομένο, σωστά;
Ευχαριστώ για τη βοήθεια.
Νομίζω ότι δεν χρειάζεσαι βοήθεια.
Μια χαρά φαίνεται η μέση σου.
Μπορεί.
Γι' αυτό έδωσες ρεπό στον Γουόρεν;
Βασικά, όχι.
Είπα να μιλήσουμε, μόνοι μας,
άντρας προς άντρα.
Εντάξει.
Εξομολογήθηκα πριν από κάτι μέρες,
και ο πάτερ με ενθάρρυνε να συζητήσω κάποια θέματα μαζί σου.
Αυτό κάνω, υποθέτω.
Νομίζω ότι έχω μεγάλη πίκρα για σένα.
Εντάξει;
Και την απέδιδα σε απλή ένταση.
Δεν το πήρα προσωπικά
όταν έκανες ότι είσαι υπεράνω όλων αυτών.
Όχι, δεν ήταν αυτό.
Έτσι έκανες, πάντως.
Και μετά έφυγες.
Δεν ήξερα καν τι να πω στον κόσμο ότι έκανες.
Τι διάολο ξέρω εγώ από "ευφυείς" επιχειρήσεις;
Νεοφυείς.
Ούτε αυτό μου άρεσε.
Λες και δεν άξιζε να εξηγήσεις στον ανόητο εργάτη που έχεις για πατέρα
ακριβώς αυτό που έκανες εκεί.
Προσπάθησα να σου το εξηγήσω, αλλά μάταια.
Αδιαφορούσες για το ίντερνετ
ή την τεχνολογία…
Κοίτα, το θέμα είναι…
Είχα ήδη πίκρα μέσα μου.
Και δεν θα 'πρεπε.
Δεν θα 'πρεπε.
Μετά έγιναν τα υπόλοιπα.
Και μ' αυτά πικράθηκα.
Δεν ήταν μόνο το ρεζιλίκι και το στίγμα απ' όλο το θέμα.
Αλλά τα λεφτά που ξοδέψαμε για τους δικηγόρους σου.
Το κόστος του να ζεις μαζί μας τώρα. Κοτζάμ άντρας.
Πολύ χαίρομαι γι' αυτήν τη συζήτηση.
Άσε με να τελειώσω.
Θα 'πρεπε να είμαι ευγνώμων.
Ο γιος μου είναι στο σπίτι, ελεύθερος.
Η μητέρα σου ευγνωμονεί τον Θεό κάθε μέρα.
Τα παιδιά δεν κάνουν ό,τι έκανες εσύ από μόνα τους,
εκτός κι αν ο ένας γονιός τα 'χει απογοητεύσει φρικτά.
Και η μητέρα σου είναι αγία, άρα μάλλον φταίω εγώ.
Γι' αυτό σου ζητώ συγγνώμη.
Για ό,τι έκανα.
Σ' αγαπώ.
Αλήθεια.
Απλώς μου είναι δύσκολο…
Δυσκολεύομαι να σου το δείξω όταν είσαι εδώ.
Γι' αυτό, συγγνώμη. Αυτό μόνο.
Καλύτερα να γυρίσουμε.
Πριν βραδιάσει πολύ.
Με τι καταπιάνεσαι;
Μαμά. Πάλι σηκώθηκες.
Ήθελα να περπατήσω.
-Πάμε πάλι. -Εντάξει.
Τι αγγαρείες έκανες μικρή;
Κρατούσα το σπίτι καθαρό και έπλενα πάντα τα πιάτα.
Ως έφηβη, τι κάνατε με φίλους για πλάκα;
Δεν είχε και πολλά στο Χωνευτήρι.
Δεν άλλαξε πολύ, υποθέτω.
Στα Βαλτόνερα, για αλκοόλ και αγόρια.
Πώς έλεγαν τον μπαμπά μου;
Μαμά;
Ο πατέρας σου λεγόταν Τζορτζ.
Τι δουλειά έκανε;
Ήταν ψαράς και μετά πήγε στο Ναυτικό.
Πώς γνωριστήκατε;
Γνωριστήκαμε σε χορό στην ενδοχώρα.
Εγώ ποια είμαι;
Ο κόσμος μου όλος.
Η καρδιά και η ψυχή μου.
Η κόρη μου, η Σάρα.
Η γιατρός.
Θες λίγο τσάι; Πάω να φτιάξω λίγο.
Είχα σκοπό να μαζέψω τα πράγματά της καιρό.
Απλώς δεν άντεχα να το κάνω.
Οι εβδομάδες έγιναν μήνες. Δεν ήταν προτεραιότητα.
Και σήμερα καθάρισα δύο δωμάτια και μισή σοφίτα.
Ό,τι σ' ευχαριστεί.
Πολλοί κεντάνε εδάφια απ' τη Βίβλο.
Αλλά η μαμά μου…
Η μαμά μου προτίμησε απόσπασμα των Θρήνων.
ΔΕΙΤΕ ΑΝ ΥΠΑΡΧΕΙ ΠΟΝΟΣ ΣΑΝ ΤΟΝ ΔΙΚΟ ΜΟΥ
Είναι μια ξεχωριστή αυτολύπηση,
όμοια με την καταστροφή στα Ιεροσόλυμα.
Είχαμε πουλιά όταν ήμουν μικρή.
Περιστέρια.
Η μαμά μου περνούσε εβδομάδες
χτίζοντας έναν γελοίο περιστερώνα έξω απ' την κουζίνα μας.
Έφερνε περιστέρια απ' την ενδοχώρα.
Όταν έρχονταν εδώ,
το πρώτο πράγμα που έκανε ήταν να κόψει τα φτερά τους.
Όταν με φώναζε, την επτάχρονη κόρη της,
μου έλεγε ότι έπρεπε να τα κρατώ όσο το κάνει.
Τη ρωτούσα γιατί το έκανε και έλεγε "Για να μην πετάξουν".
Και μου έλεγε… Άκου.
Ξαναλέω, μιλούσε στην επτάχρονη κόρη της.
Έλεγε
"Όλων τα φτερά κόβονται κάποια στιγμή".
Κι έκανα την επόμενη ερώτηση.
Τη μόνη ερώτηση που θα έκανε παιδί στο άκουσμα κάτι τέτοιου.
Είπα "Μαμά, κόπηκαν και τα δικά σου;"
Και μου είπε "Ναι, φυσικά.
Όταν γεννήθηκες.
Τη μέρα εκείνη".
Εκείνη κρατούσε το ψαλίδι κι εγώ είχα το περιστέρι στα χέρια μου.
Και κουκούριζε στην παλάμη μου, σαν γάτα που χουρχουρίζει.
Με εμπιστευόταν.
Ώσπου κάτι μ' έπιασε και το άφησα ελεύθερο.
Κι εκείνη με χτύπησε.
Άλλαξε στάση.
Έπινε, φώναζε, χτυπούσε, κάτι διαφορετικό,
κάτι παθητικό-ενεργητικό, αλλά το μήνυμα ήταν ξεκάθαρο.
Της κατέστρεψα τη ζωή.
Μα η Μικρούλα;
Αυτό το μωρό μού έσωσε τη ζωή.
Επειδή τα κατάφερα. Έκανα αυτό που είπα.
Το έσκασα στα 16. Θα γινόμουν ηθοποιός.
Θα γινόμουν διάσημη. Και ταξίδεψα και έζησα.
Και μέχρι να ξυπνήσω και να φύγει η μαστούρα,
κοίταξα ψηλά και είχα παντρευτεί τη μαμά μου.
Πρώτα ήταν προσκολλημένος. Μετά έγινε κακός.
Και μετά έπινε συνέχεια.
Και τότε κατάλαβα. Ήξερα αυτό το στήσιμο. Το ήξερα.
Θα είχα μείνει μαζί του.
Θα είχα πεθάνει εκεί μέσα.
Αλλά ξύπνησα μια μέρα και ένιωσα αλλιώτικη. Αδιάθετη.
Κι έτσι έκανα τεστ.
Και είδα το σήμα με το συν και το επεξεργαζόμουν ξανά και ξανά.
Και μάζεψα τα πράγματά μου. Κι έριξα μαύρη πέτρα πίσω μου.
Εκείνη με έσωσε.
Και τώρα πάει κι αυτή.
Πώς είναι δυνατόν;
Βλέπω ένα…
όνειρο.
Το βλέπω από τότε που ήμουν στη φυλακή.
Πλέω στη μέση του κόλπου.
Στη μέση της θάλασσας. Σε γκρίζα νερά.
Πρωινή θάλασσα.
Ο ουρανός φωτίζεται λίγο πριν βγει ο ήλιος.
Κι αν μπορούσα να σημαδέψω την πλώρη,
να βρω άνεμο ή ένα κουπί, να κάνω κουπί ακόμα και με τα χέρια,
προς διαφορετική στεριά.
Για νέο ξεκίνημα.
Στο τέλος βλέπω ηλιοβασίλεμα.
Πάντα.
Δεν περνάω ποτέ το ηλιοβασίλεμα.
Αυτό το κομμάτι το βλέπω καθαρά. Είναι…
Αυτό είναι αληθινό, αλλά το υπόλοιπο, τι ζωή πρέπει να έχω μετά;
Αυτό δεν το βλέπω.
Κι όσο βλέπω το όνειρο,
τόσο ξέρω ότι δεν είναι γραφτό μου.
Δεν θα φύγω απ' το νησί.
Το ξέρω.
Αργά το βράδυ, ό,τι κι αν θέλω να ελπίζω,
ή ό,τι κι αν πω στους δικούς μου.
Το ξέρω.
Αλλά εσύ…
κάνεις ό,τι θες.
Πάντα μπορούσες.
Θα προσευχηθούμε;
Ναι.
Σε παρακαλώ, Θεέ μου.
Βοήθα με να καταλάβω.
Δείξε οίκτο.
Ελέησέ μας.
Η θλίψη μας είναι μεγάλη. Πολύ μεγάλη.
Ελέησέ μας.
Πάτερ ημών, ο εν τοις ουρανοίς,
αγιασθήτω το όνομά Σου.
Ελθέτω η βασιλεία Σου, γενηθήτω το θέλημά Σου, ως εν ουρανώ και επί της γης.
Τον άρτον ημών τον επιούσιον δος ημίν σήμερον.
Και άφες ημίν τα οφειλήματα ημών.
Και μη εισενέγκης ημάς εις πειρασμόν…
αλλά ρύσαι ημάς από του πονηρού.
Χαίρε, κεχαριτωμένη Μαρία, ο Κύριος μετά σου, ευλογημένη συ…
Ευλογημένη συ…
Ευλογημένος ο καρπός της κοιλίας σου.
Θεοτόκε Παρθένε,
προσεύχου υπέρ ημών…
Και κατά την ώρα του θανάτου ημών. Αμήν.
ΜΠΙΡΑ OLD MILWAUKEE
Γαμώτο.
Έλα τώρα.
Γεια, Τζο.
Σερίφη. Πώς είσαι σήμερα;
Είμαι καλά.
Είναι πρωί ακόμα.
Πώς θα 'ναι η νύχτα μου;
Πού θες να ξέρω, γαμώτο;
Είσαι καλά;
Το παλεύω, φίλε.
Το παλεύω.
Άντε γαμήσου.
Κάθε μέρα, στο πλευρό μου,
να με προσέχεις,
να με καθοδηγείς.
Άγγελε Κυρίου, φύλακα άγγελέ μου,
που η αγάπη Του για σένα με ορίζει εδώ.
Κάθε μέρα, στο πλευρό μου,
να με προσέχεις, να με καθοδηγείς.
Άγγελε Κυρίου,
η αγάπη του Θεού με ορίζει εδώ.
Κάθε μέρα, στο πλευρό μου, να με προσέχεις, να με καθοδηγείς.
Άγγελε Κυρίου, φύλακα άγγελέ μου,
η αγάπη του Θεού με ορίζει εδώ.
Κάθε μέρα πλάι μου, να με προσέχεις, να με καθοδηγείς.
Άγγελε Κυρίου, φύλακα άγγελε…
Πατέρα Πολ.
Γεια. Συγγνώμη που έρχομαι τόσο αργά. Ήμουν αδιάθετος, έχασα όλη τη μέρα.
Αλλά τώρα συνήλθα και είπα να κοινωνήσω τη μητέρα σου.
Τζον;
Η Σάρα μού άνοιξε. Είπε ότι…
Νιώθεις καλύτερα.
Πώς;
"Σας βεβαιώνω, αν έχετε πίστη χωρίς ν' αμφιβάλλετε,
ακόμα κι αν πείτε σ' αυτό το βουνό
'Σήκω και πέσε στη θάλασσα', θα γίνει".
Με τον Θεό, όλα είναι δυνατά.
Νόμιζα ότι ονειρευόμουν…
όταν σε είδα στο προσκέφαλό μου.
Τόσο νέο.
Ίσως να είναι όνειρο.
Αλλά αν είναι, το βλέπουμε όλοι.
Όλοι μας.
Έχω τόσα να σου πω!
Αλλά…
Αλλά πρώτα… να μεταλάβεις.
Η Κοινωνία σου.
Εις το όνομα του Πατρός και του Υιού και του Αγίου Πνεύματος.
Αμήν.
Μόλις κατάλαβα ότι θα με περνάς για χαζή.
Όχι.
Προσευχήθηκες μαζί μου
και σ' αγαπώ γι' αυτό.
Αλλά δεν…
Δεν το πιστεύεις. Τίποτα απ' αυτά.
Το καταλαβαίνω.
Αλήθεια. Τι προσφέρει. Πώς ανακουφίζει.
Τίποτα δεν γίνεται τυχαία.
Υπάρχει καλό σε όλα. Υπάρχει σχέδιο. Είναι…
Δεν ξέρω.
Μάλλον έζησα μια στιγμή εντελώς κόντρα
στην ύπαρξη ενός στοργικού Θεού.
Τι λες, λοιπόν;
-Με περνάς για παράφρονα; -Όχι.
-Αφελή; -Όχι.
Όχι, πιστεύω…
Όλοι θέλουμε…
να υπάρχει κάποιος λόγος, πολύ.
Για όλα. Και δικαιοσύνη και παρηγοριά όταν πεθάνουμε.
Ναι, από εκεί πηγάζει η θρησκεία. Αυτό είναι το ερώτημα.
Ναι.
Τι γίνεται όταν πεθάνουμε;
Τι σκατά γίνεται;
Εσύ τι πιστεύεις;
Τι γίνεται όταν πεθάνουμε, Ράιλι;
Δεν ξέρω.
Και δεν εμπιστεύομαι κανέναν που λέει ότι ξέρει.
Μόνο για μένα μπορώ να πω.
Αυτό να κάνεις, τότε.
Τι θα γίνει όταν πεθάνεις εσύ;
Όταν πεθάνω…
το σώμα μου θα πάψει να λειτουργεί.
Θα κλείσει. Αμέσως ή σταδιακά,
θα σταματήσει η αναπνοή μου, η καρδιά μου.
Κλινικά νεκρός.
Και λίγο μετά, περίπου πέντε ολόκληρα λεπτά μετά…
πάνε τα εγκεφαλικά κύτταρα.
Αλλά στο μεταξύ, πριν γίνει αυτό…
το μυαλό μου ίσως ελευθερώσει διμεθυλοτρυπταμίνη.
Ένα ψυχεδελικό φάρμακο που ελευθερώνεται στα όνειρα…
Θα ονειρευτώ.
Θα δω ένα όνειρο μεγαλύτερο απ' ό,τι έχω δει ποτέ,
γιατί θα είναι όλη η ποσότητα. Ό,τι έχει μείνει θα ελευθερωθεί αμέσως.
Και οι νευρώνες μου θα πάρουν φωτιά
και θα βλέπω πυροτεχνήματα από αναμνήσεις και φαντασία.
Κι απλώς… θα τριπάρω.
Θα τριπάρω κανονικά επειδή θα ταξιδεύω μέσα απ' τις αναμνήσεις.
Μακροπρόθεσμες, βραχυπρόθεσμες, αναμνήσεις και όνειρα μαζί, και…
θα πέσει η αυλαία.
Ένα όνειρο θα τελειώσει όλα τα προηγούμενα.
Ένα ύστατο όνειρο, όσο αδειάζουν οι αποθήκες του μυαλού μου, και μετά…
δεν θα υπάρχω.
Ο εγκέφαλός μου θα σταματήσει και δεν θα έχει μείνει τίποτα από μένα.
Ούτε πόνος.
Ούτε ανάμνηση ούτε επίγνωση ότι υπήρξα ποτέ…
Ότι πλήγωσα κάποια.
Ότι σκότωσα κάποια.
Όλα θα είναι όπως ήταν
πριν από μένα.
Η εγκεφαλική ενέργεια θα σβήσει και θα απομείνει ένας νεκρός ιστός.
Σάρκα.
Λήθη.
Και όλα τα μικροπράγματα που με κάνουν…
Τα μικρόβια και τα βακτήρια και τα δισεκατομμύρια άλλα
που ζουν στις βλεφαρίδες, στα μαλλιά, στο στόμα, στο δέρμα μου
και στα εντόσθιά μου και όπου αλλού, απλώς
συνεχίζουν να ζουν.
Και να τρέφονται.
Και θα υπηρετώ έναν σκοπό.
Θα δίνω τροφή στη ζωή.
Θα είμαι διαλυμένος,
και τα ψήγματα που θα μείνουν απλώς θα ανακυκλωθούν
και θα μεταφερθούν σε άλλα μέρη.
Και τα άτομά μου θα μπουν σε φυτά, έντομα, ζώα,
και θα γίνω σαν τ' αστέρια τ' ουρανού.
Θα μείνουν εκεί για μια στιγμή και μετά θα σκορπιστούν στο σύμπαν.
Σειρά σου.
Τι γίνεται όταν πεθάνεις;
Να μιλήσω για μένα;
Να μιλήσεις για σένα.
Όχι.
Όχι για μένα.
Δεν πέθανα εγώ σήμερα.
Εκείνη δεν ξύπνησε ποτέ.
Όταν εμφανίστηκε μ' αυτό το σωματάκι,
όσο σχηματιζόταν, κοιμόταν.
Άρα μόνο τα όνειρα γνώρισε.
Ονειρεύτηκε μόνο. Δεν απέκτησε ούτε όνομα.
Και μετά στον ύπνο της,
το άρτιο πνεύμα της μας άφησε.
Γιατί ο Θεός δεν την έστειλε για να βασανιστεί στη Γη. Όχι.
Αυτή εδώ;
Ήταν ξεχωριστή ψυχούλα…
Ο Θεός την έστειλε εδώ για να αναπαυτεί.
Έναν υπνάκο. Ένα φευγαλέο όνειρο.
Και μετά τη ζήτησε πίσω. Την ήθελε.
Γι' αυτό γύρισε πίσω.
Με τον ίδιο τρόπο που κατέβηκε στη Γη, πέταξε και στον ουρανό.
Μέσα απ' τις ψυχές στην ατμόσφαιρα
και όλα τ' αστέρια τ' ουρανού, πορεύτηκε προς το λαμπρό φως.
Και τότε, για πρώτη φορά…
αρχίζει να ξυπνάει.
Τυλιγμένη στην αίσθηση της αγάπης.
Της αγνής, υπέροχης αγάπης. Σίγουρα.
Είναι αγνή.
Δεν αμάρτησε ποτέ.
Δεν πλήγωσε ποτέ κανέναν. Ούτε μυρμήγκι.
Και δεν είναι μόνη. Είναι στο σπίτι.
Υπάρχει κόσμος εκεί, δεν το ξέρει,
αλλά είναι οικογένεια.
Ο παππούς της κι ο προπάππους της. Την αγαπούν. Εκείνοι της δίνουν όνομα.
Και με το που σκύβει ο Θεός και τη φιλά στο κεφάλι,
τη στιγμή που λέει τ' όνομά της, εκείνη μεγαλώνει.
Στη στιγμή.
Και θα 'ναι τέλεια.
Το σώμα της θα είναι όπως στα καλύτερά του στη Γη.
Ιδανική ηλικία. Στα ντουζένια της.
Και θα της πουν για τη μαμά της
κι ότι θα πάω κι εγώ εκεί.
Και είναι ευτυχισμένη. Καθαρή χαρά για μια αιωνιότητα.
Και έχει αγάπη.
Και δεν είναι μόνη.
Κι αυτό εννοούμε όταν λέμε Παράδεισος.
Ούτε επαύλεις και ποτάμια που λαμπυρίζουν, ούτε συννεφάκια κι αγγελάκια.
Έχεις αγάπη.
Και δεν είσαι μόνος.
Αυτό είναι ο Θεός.
Αυτό είναι ο Παράδεισος.
Γι' αυτό περνάμε ό,τι περνάμε σ' αυτόν…
τον μεγάλο, μπλε, θλιβερό βράχο.
Θα πάω κι εγώ εκεί σύντομα.
Και θα δω τον πατέρα μου.
Και τη γιαγιά μου.
Και το κοριτσάκι μου, που θα 'ναι χαρούμενο και ασφαλές.
Και θα χαρώ πολύ που θα τη γνωρίσω.
Ελπίζω να έχεις δίκιο.
Άγγελε Κυρίου, η αγάπη του Θεού με ορίζει εδώ.
Κάθε μέρα, στο πλευρό μου, να με προσέχεις, να με καθοδηγείς.
Άγγελε Κυρίου, η αγάπη του Θεού με ορίζει εδώ.
Κάθε μέρα, στο πλευρό μου, να με καθοδηγείς.
Πού είσαι;
Γιατί δεν έρχεσαι;
Άγγελε Κυρίου, η αγάπη του Θεού…
Πάτερ;
Λυπάμαι που ενοχλώ.
Με συγχωρείς.
Γεια σου, Τζο.
-Γεια. -Απλώς… είχα δύσκολη μέρα.
Αλλά τα πήγα καλά. Δεν ήπια.
Ναι, θαυμάσια.
Αλλά ζορίζομαι πολύ. Κατάλαβες; Και είπες να έρθω,
αν νιώσω ποτέ
ότι δυσκολεύομαι. Αλλά έχεις δουλειά.
Όχι, καθόλου. Έλα. Πέρασε μέσα. Κάθισε.
Τα 'χω περάσει. Αυτό να ξέρεις μόνο.
Είσαι καλά, πάτερ;
Για να πω την αλήθεια…
Δεν νιώθω πολύ καλά σήμερα και είμαι λίγο σαστισμένος.
Μυστήριο πράγμα, έτσι;
Μοιάζεις σαν γιος του.
Υπήρχε μια φήμη όταν ήμουν παιδί
ότι ο γέρος δεν ήταν και τόσο άγαμος.
Δεν το λες και παράλογο.
Ποιος είμαι εγώ για να κρίνω τις αμαρτίες άλλου;
Εγώ κιόλας; Έλα τώρα.
Δεν μου πέφτει λόγος. Αλήθεια.
Αυτό πίστευα μια ζωή.
Θα…
τα πούμε αύριο στη…
-Στη συνάντηση. -Στάσου, Τζο.
Είμαι περήφανος για σένα, Τζο.
Ευχαριστώ, πάτερ.
Λυπάμαι. Δεν περίμενα κάποιον, αλλά είμαι περήφανος για σένα
και χαίρομαι που ήσουν δυνατός σήμερα.
Ξέρω τι εστί ψυχαναγκασμός.
Εκείνη η πείνα, και…
ξέρω πόσο δύσκολα της αντιστέκεσαι.
Γι' αυτό σε καμαρώνω. Κι ο Θεός το ίδιο.
Να 'σαι καλά.
Ο Θεός μαζί σου.
Κάλλιο αργά παρά ποτέ, έτσι;
Εντάξει.
-Ο Θεός μαζί σου. -Ευχαριστώ. Τώρα…
Λέω να πηγαίνω.
Ώρα να φεύγω, εντάξει;
-Να πηγαίνω. -Ο Θεός μαζί σου.
Τι έχεις πάθει;
Τι σκατά έχεις πάθει; Κόφ' το!
Λυπάμαι πολύ.
Είσαι…
Είσαι καλά;
Τι συνέβη;
Είσαι καλά;
Τι;
-Γεια. -Γεια.
Είδα το ίδιο όνειρο πάλι χθες.
-Εκείνο στο νερό; -Ναι, αυτό.
Ήταν αλλιώτικο αυτήν τη φορά. Γίνεται αυτό καμιά φορά.
Δεν θυμάμαι ποτέ όνειρα.
Τι άλλαξε;
Ήμουν στο νερό,
όπως πάντα.
Περίμενα τον ήλιο, αλλά τώρα…
ήσουν κι εσύ εκεί.
Τι λες να σημαίνει αυτό;
Πρέπει να φύγω.
Μήπως θες να σε συνοδεύσω;
Στην εκκλησία.
Δεν νομίζω ότι θα πάω.
Λέω να πάω στην ενδοχώρα.
Όχι για να πάρω μια δεύτερη γνώμη ή κάτι τέτοιο, αλλά…
Να πάρω δεύτερη γνώμη.
Φυσικά.
Δεν θα μου φαινόταν περίεργο, αν έμενες μέσα έναν μήνα.
Σε κανέναν, δηλαδή.
Μπορείς να ξανάρθεις.
Πιο μετά.
Ίσως απόψε.
Μπορείς να ξανάρθεις απόψε, ίσως.
Μπορώ να το κάνω.
Εντάξει.
-Δεν θα κοινωνήσω. -Το ξέρω.
Δεν μπορείς.
Δεν θα σ' αφήσουν. Δεν είσαι Χριστιανός.
-Μπαμπά, τα έχουμε ξαναπεί. -Το ξέρω.
-Είπες ότι… -Το ξέρω.
Κοίτα.
Ξέρω ότι έχεις περιέργεια.
Δεν θα πω στον γιο μου να μην αναζητήσει τον Θεό.
Αλλά, γιε μου,
Αλί,
Τον έχουμε ήδη.
Σ' ευχαριστώ, μπαμπά.
Ξέρω ότι δεν σου είναι εύκολο, οπότε… ευχαριστώ.
Δεν γύρισες σπίτι χθες βράδυ.
Πάτερ!
Πάτερ! Σας περιμένουμε όλοι.
Πάτερ, έχετε αργήσει σχεδόν μισή ώρα.
Εντάξει.
Δεν ξέρω γιατί…
Σωπάστε τώρα. Δεν χρειάζεται να πείτε κάτι. Όχι σ' εμένα.
Πρέπει να…
σας καθαρίσω.
Να πάτε στην εκκλησία.
Εντάξει.
Υπάρχει ένα πρόβλημα.
Εντάξει.
Χριστέ μου. Εντάξει.
Θα μείνετε εδώ.
Δεν θα φύγετε από εδώ.
Ακούστε τι θα κάνουμε.
Καλά είναι. Όλα καλά.
Με συγχωρείτε.
Καλημέρα.
Θέλω να σας πω πόσο χαίρομαι
που βλέπω την εκκλησία γεμάτη κάθε μέρα.
Φοβάμαι πως σήμερα το πρωί, όμως, θα χρειαστεί…
να ακυρώσουμε τη λειτουργία.
Ο πατέρας Πολ είχε το στομάχι του και αναρρώνει,
ο δύσμοιρος.
Χρειάστηκε να τον περιορίσω τον καημένο, να τον βάλω στο κρεβάτι.
Ήταν αποφασισμένος να έρθει εδώ.
Θα επανέλθει πολύ σύντομα.
Αλλά σήμερα το πρωί, τουλάχιστον, μπορεί
η καλή μας Ντόλι Σκάρμποροου…
Έλα εδώ, Ντόλι.
Έλα πάνω.
Ίσως η Ντόλι να μας καθοδηγήσει με ψαλμωδίες, αναγνώσεις και προσευχές.
Και μπορούμε να το γιορτάσουμε όπως οι παλιοί Χριστιανοί
που δοξολογούσαν τον Θεό πολύ πριν αναλάβουν ιερείς τον ρόλο.
-Ας ξεκινήσουμε με τον ύμνο 473. -Φυσικά.
"Ενωμένοι Μαζί". Ντόλι, θα μας καθοδηγήσεις;
Με συγχωρείτε.
Ενωμένοι μαζί Ζητάμε του Θεού την ευχή…
Τυλίξτε το στο χαλί, βάλτε το στο φορτηγό,
αφήστε το στη δυτική όχθη.
Όσο είναι όλοι στην εκκλησία.
Και απόψε, αργά, δέστε μια άγκυρα πάνω του και πετάξτε το οκτώ χλμ. μακριά.
Μα… Εμείς…
Ναι. Γουέιντ, τι θέλεις να πεις;
Δηλαδή…
Δεν είμαστε…
Αυτός είναι ο Τζο Κόλι, Μπεβ. Είναι…
Είναι… Τι διάολο έκανες;
"Όστις ενεργεί αυθαίρετα αγνοώντας τις οδηγίες του ιερέα
που είναι ταγμένος στην υπηρεσία του Θεού σας,
ο άνθρωπος εκείνος θα πεθάνει".
Δευτερονόμιο.
Έχεις δίκιο.
Είναι ο Τζο Κόλι.
Δεν είναι ο Εντ Φλιν ή η Λίζα Σκάρμποροου ή εσύ, Γουέιντ.
Είναι αυτός που έβαλε την κόρη σου σε αμαξίδιο.
Ήταν μπελάς για την κοινότητα όλη του τη ζωή.
Είναι αμαρτωλός, ανήθικος και μέγας ειδωλολάτρης.
Σακατεύει παιδιά, δεν κάνει καλό σε κανέναν,
και ο Θεός τού το ξεπλήρωσε.
Πατέρα, μονσινιόρ. Πείτε τους. Πείτε γιατί κάνατε ό,τι κάνατε.
Δεν ξέρω. Κάτι μ' έπιασε και πραγματικά δεν…
Επειδή κάτι σας ταρακούνησε.
Ξεχνάς. Γουέιντ, ξεχνάς.
Ο Κύριος και οι άγγελοί Του είναι πολεμιστές.
Ο Κύριος έστειλε αγγέλους στην Αίγυπτο
να σφάξουν τα πρωτότοκα των Αιγυπτίων,
έκαναν τις πόλεις στήλες άλατος, το ίδιο και τα γυναικόπαιδα,
και έπνιξαν τον κόσμο ενόσω ήμασταν χαμένοι στις αμαρτίες μας.
Ο μονσινιόρ Προύιτ είναι θαύμα του Θεού.
Και πραγματοποιεί θαύματα,
όπως ξέρεις καλά κι ο ίδιος. Είναι ένα θαύμα.
Ο Θεός έχει σχέδιο. Ενεργεί μέσα απ' αυτόν.
Πρέπει να κάνουμε το καθήκον μας. Να δούμε και να κάνουμε το κομμάτι μας.
"Μη νομίσετε πως ήρθα για να επιβάλω ομόνοια.
Δεν ήρθα να φέρω τέτοια ομόνοια, αλλά διαίρεση".
Ο Ιησούς το είπε αυτό! Ο ίδιος ο Ιησούς Χριστός!
Αν θες να τον αμφισβητήσεις τώρα, Γουέιντ,
αν θες να διαλέξεις ποιο από τα έργα Του είναι αποδεκτά για σένα,
επίστρεψέ Του όλα τα θεία δώρα τότε
και άφησε το κοριτσάκι σου να καθίσει πάλι στο αμαξίδιο.
Αλλά μην ξεχωρίζεις τις δόξες του Θεού!
Τύλιξέ το τώρα…
στο χαλί.
Μα…
Έχετε βαριά συνείδηση;
Έχετε ενοχή στην καρδιά σας που πράξατε τα δέοντα;
Όχι.
Καθόλου.
Τότε, αναρωτηθείτε γιατί ο Θεός σάς απάλλαξε έτσι.
Και συνεχίστε.
Τα χέρια του. Στερτζ, τα χέρια του.
Πιάσε το…
Εντάξει. Συγγνώμη για την αναμονή. Κάναμε τις εξετάσεις σας.
Αναρωτιέμαι μήπως οι πληροφορίες που μου δώσατε
δεν είναι εντελώς ακριβείς.
Μπορείτε να μιλήσετε με τη γιατρό μου
και θα σας δώσει τις σωστές πληροφορίες.
Θέλω να μάθω πώς συνέβη αυτό.
Δεν θεωρώ ότι έχει συμβεί κάτι.
-Τι θα πει αυτό; -Οι εξετάσεις ήταν αρνητικές.
Το ξέρω. Έχασα το μωρό.
Όχι, τα επίπεδα της χοριακής hCG είναι φυσιολογικά.
Εντάξει;
Ακόμα και μετά από αποβολή, θα παρέμεναν αυξημένα για έξι εβδομάδες.
Εντάξει, δεν είχα… Δεν υπήρχαν στοιχεία αποβολής.
Δεν βλέπω κάτι που να δείχνει ότι ήσασταν έγκυος γενικά.
Μα έκανα υπέρηχο.
Δεν ξέρω τίποτα γι' αυτό. Απλώς κοιτάζω τις εξετάσεις σας.
Άκουσα την καρδιά πολλές φορές.
Την είδα να κινείται. Να κάνει πιπίλα.
Ευχαρίστως να καλέσω τη γιατρό σας στο νησί
και ίσως να μοιραστεί κάποιες από…
Αλλά το σώμα σας δεν είναι σώμα πρώην εγκύου. Απλώς δεν είναι.
-Ήμουν έγκυος. Ήμουν. -Όχι σύμφωνα με το αίμα ή το σώμα σας.
Και το ανθρώπινο σώμα δεν μπορεί…
Δεν πατάς απλώς ένα κουμπί μ' αυτά
και κάνεις ότι δεν συνέβη ποτέ. Δεν γίνεται.
Αναρωτιόμουν μήπως πρέπει να κανονίσουμε
να μιλήσετε με κάποιον στο ψυχιατρικό τμήμα.
ΜΝΣΡ ΤΖΟΝ ΜΑΪΚΛ ΠΡΟΥΙΤ ΚΕΝΤΡΟ ΠΟΛΙΤΙΣΜΟΥ
Νιώθεις καλύτερα;
Δεν ήξερα αν θα γίνει. Δεν απάντησε κανείς στο πρεσβυτέριο.
Μην ανησυχείς. Πήρα τα πάνω μου μέσα στη μέρα.
Έλα μέσα.
Λυπάμαι γι' αυτό.
Θα την επισκεφτώ να σιγουρευτώ ότι είναι καλά.
Ναι, χαλαρώνει τώρα.
Μάλλον θ' αργήσει να δεχτεί επισκέπτες.
Ασφαλώς.
Από περιέργεια, τι θα της έλεγες;
Αυτό δεν είναι το θέμα; Τι να πεις;
Λες "Λυπάμαι για την απώλειά σου.
Μυστήριες οι βουλές του Κυρίου.
Αν μπορώ να κάνω κάτι…"
Είναι ανούσιο, έτσι;
Δεν θα…
Δεν θα καταλάβουμε ποτέ τη βουλή του Θεού,
και δεν θα έλεγα ότι ξέρω τι να πω στην Έριν Γκριν, πέρα απ' αυτό.
Πρέπει να εμπιστευτούμε τον Κύριο με όλη μας την καρδιά.
Να μη βασιστούμε στο ένστικτό μας.
Να παραδοθείς σε αυτό είτε το καταλαβαίνεις είτε όχι.
Ακριβώς.
Αυτή είναι η αλήθεια. Έτσι δεν είναι; Για σένα, για μένα;
Να αφεθούμε, ίσως για μια στιγμή.
Να μην παριστάνουμε ότι ξέρουμε τον λόγο, ότι καταλαβαίνουμε το νόημα.
Μερικές φορές είναι εντάξει να βλέπεις τον κόσμο και να λες
"Γιατί; Δεν καταλαβαίνω.
Και δεν θα καταλάβω".
Μερικές φορές είναι καλό.
Βασικά, συμφωνώ μ' αυτό.
Δεν γίνεται αλλιώς.
Πώς πάει η απεξάρτηση;
Θα ξεκινήσουμε τώρα; Δεν θα περιμένουμε τον Τζο;
Όχι. Ο Τζο δεν θα έρθει απόψε, βασικά.
Όχι.
Όχι, μη μου πεις ότι ξανακύλησε.
Δεν ξέρω γιατί, αλλά ήθελα να του πάει καλά.
Το ήθελα πάρα πολύ.
Όχι. Βασικά, τον είδα χθες. Ήταν…
Πήγαινε καλά. Καμάρωνε τον εαυτό του.
Είναι εκτός νησιού σήμερα. Πήγε στην αδερφή του.
Δεν ξέρει πότε θα γυρίσει.
-Στην αδερφή του; -Ναι, σωστά.
Να ξεκινήσουμε με τη Γαλήνη; Σίγουρα θα 'ναι μαζί μας από βδομάδα.
Θεέ μου, δώσ' μου τη δύναμη να δεχτώ τα πράγματα…
…που δεν μπορώ ν' αλλάξω, το κουράγιο ν' αλλάζω όσα μπορώ
και τη σοφία να γνωρίζω τη διαφορά τους.
Αμήν.
Χαίρομαι που μαθαίνω ότι είναι καλά.
Δεν εκπλήσσομαι, τόσο που κοπιάζει τελευταία.
Κάθε μέρα λειτουργία, γεμάτη εκκλησία και γεμάτο πρόγραμμα.
Ξέρεις ότι πηγαίνει Κοινωνία στη Μίλντρεντ Γκάνινγκ κάθε μέρα
από τότε που ήρθε; Κάθε μέρα.
Άγιος άνθρωπος.
Χαίρομαι που αναρρώνει. Και ο φίλος σου, ο Αλί.
Συγκινήθηκα που εκκλησιάστηκε.
Φαντάζομαι ότι ο μπαμπάς του…
Χρειάστηκε πολύ θάρρος για να το κάνει,
να έρθει στην εκκλησία μόνος.
Με την ανατροφή που είχε. Τέτοια παράδοση. Λέει πολλά.
Ο Θεός τρυπώνει παντού. Τρύπωσε παντού.
Βγαίνεις έξω;
Ναι.
Δώσ' της χαιρετίσματα.
-Πες της ότι λυπάμαι. -Εντάξει.
Ξέρεις, όταν ήσουν μικρός,
είπες "Αφού είμαστε σε νησί, γιατί δεν ζούμε
σε δεντρόσπιτα όπως στο Οικογένεια Ελβετών Ροβινσώνων;"
Και σου είπα "Δεν είμαστε ναυαγοί, Ράιλι.
Αυτό ήταν γραφτό μας".
Κι εσύ
κατσούφιασες.
Ξέρω ότι δεν το ένιωσες ποτέ σαν σπίτι σου.
Λες και το Κρόκετ δεν ήταν ένα μέρος που μέναμε,
αλλά που επιβιώναμε μέχρι να μας σώσουν.
Και ήρθε τελικά η βοήθεια.
-Αλήθεια; -Δεν χρειάζομαι γυαλιά πια.
Κι ο πατέρας σου έχει χρόνια να νιώσει έτσι.
Κάτι γίνεται εδώ.
Και δεν θα το αγνοήσω.
Ξέρω, βέβαια…
ότι ζορίστηκες.
Με την πίστη σου και όσα έγιναν…
Με ό,τι έκανα.
Με ό,τι έκανες.
Αγόρι μου όμορφο.
Ναι.
Μα ο Θεός δεν σου ζητάει να έχεις πίστη σε κάτι που δεν μπορείς να δεις.
Όχι εδώ. Όχι τώρα.
Απλώς ζητάει να το δεις.
Δεν είναι υπέροχο;
Είναι ψεύτης, μαμά.
Ο πατέρας Πολ.
Ίσως να έχεις δίκιο.
Ίσως να υπάρχει ελπίδα.
Ίσως να υπάρχει κάτι για μένα. Ακόμα και Θεός ή θαύματα.
Δεν ξέρω.
Αλλά ένα μόνο ξέρω. Ένα είναι σίγουρο.
Ο πατέρας Πολ είπε ψέματα απόψε.
Γι' αυτό πίστεψε και προσευχήσου για μένα.
Απλώς…
Να προσέχεις. Αυτό ζητάω μόνο.
Ναι.
Η αγάπη του Θεού με ορίζει εδώ.
Κάθε μέρα, στο πλευρό μου, να με καθοδηγείς.
Άγγελε Κυρίου, σε παρακαλώ.
Πού είσαι;
Σε παρακαλώ.
Άγγελε Κυρίου, η αγάπη του Θεού με ορίζει εδώ.
Κάθε μέρα, στο πλευρό μου, να με καθοδηγείς.
Δόξα τω Θεώ. Πού ήσουν; Σε…
Συγγνώμη.
Συγγνώμη, ένιωθα χαμένος.
Δεν… Ξέμεινα από νάμα.
Άγγελε Κυρίου, η αγάπη του Θεού με ορίζει εδώ.
Κάθε μέρα, στο πλευρό μου, να με καθοδηγείς.
Άγγελε Κυρίου…
Στην αδερφή του…
Υποτιτλισμός: Ντέση Βερβενιώτου